《Little Devil Inside》由韓國獨立工作室 Neostream 開發，遊戲於 2015 年於 Kickstarter 上面集資獲得開發資金，於 2017 年時曾經公佈首次測試遊戲片段。過去兩年入面，《Little Devil Inside》嘅團隊埋首改善遊戲當中，直至 2019 年 12 月 1 日，佢地終於又有新嘅遊戲片段公開。
遊戲地圖極為廣闊，沙漠、雪國、原野、海上等等場景都係玩家需要刻服嘅關卡，而剛剛公佈嘅極地雪國片段入面，可以見到更加詳細嘅求生玩法，例如係將雪球溶成水止渴、以及打獵過後將動物解體獲得肉與毛皮等。
不過幾時玩到遊戲就仲係一個謎了！團隊目前約有 30 人左右開發遊戲，但係因為遊戲內容比預期中更豐富，所以目前都仲未見到終點；而團隊對於遊戲係有野心的，目標係可以做到全平台登錄，包括家用機以及 PC。
我地就對呢隻遊戲非常有興趣，希望可以快啲玩得到！